ANDRIËTTE, is glad nie onbekend nie, maar hier is ‘n bietjie meer inligting oor haar | Radio 104.7FM
Haar kenmerkende lae register verwissel moeiteloos met betowerende hoë note om nuutskeppings soos “Napoleon”, “Sewe oseane”, “Ons” en “Met ander woorde” – sowel as haar vertolkings van immergewilde gunstelinge – in harte, en ranglyse, regoor Suid-Afrika in te sing!
Oor die verstek van 4 hoogs suksesvolle albums – “Diamant”, “Dink aan my”, “Vat my hoër” en “Wat rym met liefde” – het Andriëtte die lirieke en melodieë van onder andere Rudi Claase, Johan Oberholzer, Vaughan Gardiner, Emil Struwig, Helmut Meijer, Chris Chameleon, Hunter Kennedy, Steve Hofmeyr en Fred den Hartog, sowel as haar eie skeppings, die lig laat sien.
Die albums is uitstekend ontvang, met “Diamant” en “Vat my Hoër” wat goue status behaal het, terwyl “Wat rym met liefde” die kerf van 40 000 verkope verbygesteek en só platinum status bereik het.
Te oordeel aan dié verkope, haar verskeie ranglys-treffers, sowel as die opkoms by haar lewenige vertonings regoor die land, is Andriëtte sonder twyfel een van Suid-Afrikaanse musiek se groot gunstelinge, met nog groter mylpale en hoër hoogtes in die visier!
Loer hier onder na haar treffer:- Andriëtte – Pêrel vir ‘n kroon
« Jo Black en sy orkes tree op te Bloemfontein
Ontmoet Lize Beekman in ‘n neutedop »